23POR-253

EH Bildu-Nafarroa talde parlamentarioari atxikitako foru parlamentari Adolfo Araiz Flamariquek Legebiltzarreko Mahaiari jakinarazten dio 2023ko azaroaren 23an egin beharreko Osoko Bilkurarako gaurkotasun handiko galdera honako hau izanen dela:

Kontuen Ganberak Sodenak Parquenasari egindako finantza-ekarpenei buruz egindako txostenean, Gobernuari adierazten zaio ezen, Parquenasak duen defizit-egoera iraunkor eta estrukturalaren aurrean, eta finantzaketa pribatua lortzeko probabilitate gertagaitzaren aurrean, azter ditzala "Senda Viva" proiektua kudeatzen duen merkataritza-sozietate pribatu gisa duen jarraitutasuna eta bideragarritasuna eta bazkide pribatuek beren partaidetzak Nicdori prezio sinboliko batean besterentzeko aukera, sozietate publiko bihurtuz; edota, bestela, plantea diezaiola Parquenasari Sodenak titular gisa dituen partaidetza-mailegu guztien edo batzuen kapitalizazioa, partaidetza publikoak osotara sozietatearen kapitalaren gehiengoa lor dezan, sozietate publiko bihurtuz. Noiz eta nola beteko ditu Gobernuak gomendio horiek?

Iruñean, 2023ko azaroaren 19an

Foru parlamentaria: Adolfo Araiz Flamarique